b'\n_START_ARTICLE_\nStephanie Kwolek\n_START_SECTION_\n\xc5\xbdivljenjepis\n_START_PARAGRAPH_\nPo diplomi iz kemije na dekli\xc5\xa1kem kolid\xc5\xbeu v Pittsburghu (zdaj del Univerze Carnegie Mellon) je sprejela delovno mesto v razvojnem oddelku korporacije DuPont, ki ga je dobila tudi po zaslugi pomanjkanja mo\xc5\xa1kih kadrov, saj so bili \xc5\xa1tevilni strokovnjaki ta \xc4\x8das vpoklicani za boj med drugo svetovno vojno. Tam je uspe\xc5\xa1no delovala tudi po vojni, kot raziskovalka na podro\xc4\x8dju kemije polimerov._NEWLINE_Leta 1965 ji je uspel najve\xc4\x8dji preboj, ko je raztopino poliamidnih kristalov z nenavadnimi lastnostmi spustila skozi stroj za hladno prejo polimerov in dobila izredno toga vlakna. Po ve\xc4\x8d letih izbolj\xc5\xa1evanja postopka je podjetje DuPont dalo na trg material kevlar, ki se je izkazal za uporabnega v mnogih situacijah, denimo v neprebojnih jopi\xc4\x8dih, saj je petkrat mo\xc4\x8dnej\xc5\xa1i od jekla na enoto mase._NEWLINE_Pri DuPontu je delala vso svojo kariero, do upokojitve leta 1989, in se povzpela do polo\xc5\xbeaja vodje laboratorija za pionirske raziskave polimerov. Za svoje odkritje je prejela \xc5\xa1tevilna priznanja. Po upokojitvi se je posve\xc4\x8dala mentoriranju deklet in vzpodbujanju njihovih karier v znanosti.'